钦定古今图书集成/理学汇编/文学典/第150卷 > 《徐师曾文体明辩》 > 《罗文恭公奏议》前人
## 钦定古今图书集成/理学汇编/文学典/第150卷 > 《徐师曾文体明辩》 > 《罗文恭公奏议》前人

读文恭奏议，然后知公有古大臣格心之业也。盖邹、
孟氏没世不复识大学源流，虽名卿贤大夫，不过区
区力持其国，冀免祸败焉尔。独一董仲舒，觕为有见，
而志弗及。故子程子尝论之曰：“知求治不知正君，知
规过不知养德。”识者谓其切中后世之弊，经筵之疏，
勤拳恳恻，百世之蓍龟也。方宁宗初，众贤盈庭，而文
“恭号称巨擘，《正心》一疏，蔼然仁义亡愧。倘天假之年，
俾获尽行所学，则古大臣事业可以复见，安得有异时权奸之祸哉！”拊卷慨然，为之流涕。